ఐంద్రితా రే

ఐంద్రితా రే (1985, మార్చి 3) రాజస్థాన్ రాష్ట్రానికి చెందిన సినిమా నటి. ఎక్కువగా కన్నడ సినిమాలలో నటించింది. 2007లో సినిమారంగంలోకి వచ్చిన ఐంద్రితా, మెరవనిగే సినిమాలో నటించింది. కన్నడ సినిమారంగంలో నటిగా గుర్తింపు పొందింది. మనసారే సినిమాలో దేవిక అనే మానసిక వికలాంగ బాలికగా నటించి విమర్శకుల ప్రశంసలు పొందింది.

 జననం, విద్య 
ఐంద్రితా 1985, మార్చి 3న రాజస్థాన్‌లోని ఉదయపూర్‌లోని బెంగాలీ కుటుంబంలో జన్మించింది. తండ్రి ఏకె రే, ఇండియన్ ఎయిర్ ఫోర్స్‌లో ప్రోస్టోడాంటిస్ట్ కావడంతో, తన కుటుంబం ఒక ప్రదేశం నుండి మరొక ప్రదేశానికి వెళ్ళి, చివరకు బెంగళూరులో స్థిరపడింది.

బెంగుళూరులోని బాల్డ్‌విన్ గర్ల్స్ హైస్కూల్‌లో చదువుకున్న ఐంద్రితా, డెంటల్ సైన్స్‌లో బ్యాచిలర్ డిగ్రీ చదవడానికి బెంగుళూరులోని బిఆర్ అంబేద్కర్ డెంటల్ కాలేజీలో చేరింది. డిగ్రీ చదువుతున్న సమయంలో, పార్ట్ టైమ్ మోడలింగ్ చేసింది, టెలివిజన్ ప్రకటనలలో నటించింది.

 సినిమారంగం 
మోడలింగ్ నుండి సినిమారంగంలోకి ప్రవేశించి, కన్నడ సినిమాల్లో నటించడం ప్రారంభించింది. ఐంద్రితా రే ఫ్యాషన్ కొరియోగ్రాఫర్ ఎంఎస్ శ్రీధర్ వద్ద శిక్షణ పొందింది. 2006లో హర్ష, ధ్యాన్ నటించిన జాక్‌పాట్‌ అనే ఒక కన్నడ సినిమాలోని ఒక పాటలో కూడా కనిపించింది. 2008లో వచ్చిన మెరవనిగే సినిమాతో తన నటనా జీవితాన్ని ప్రారంభించింది.

 వ్యక్తిగత జీవితం 
ఐంద్రితకు 2018, డిసెంబరు 12న నటుడు దిగంత్ మంచాలేతో వివాహం జరిగింది.

 అవార్డులు 
సినిమా అవార్డు విభాగం ఫలితం మూలాలు మనసారే 2011 అక్క అవార్డులు ఉత్తమ నటి  సువర్ణ ఫిల్మ్ అవార్డ్స్ ఉత్తమ నటి  సౌత్ స్కోప్ అవార్డులు ఉత్తమ కన్నడ నటి  57వ ఫిల్మ్‌ఫేర్ అవార్డ్స్ సౌత్ ఉత్తమ నటి - కన్నడ  వీర పరంపరే 58వ ఫిల్మ్‌ఫేర్ అవార్డ్స్ సౌత్  సువర్ణ ఫిల్మ్ అవార్డ్స్ ఉత్తమ నటి  పరమాత్మ 59వ ఫిల్మ్‌ఫేర్ అవార్డ్స్ సౌత్ ఉత్తమ సహాయ నటి  1వ సైమా అవార్డులు ఉత్తమ సహాయ నటి  భజరంగీ 3వ సైమా అవార్డులు ఉత్తమ నటి  61వ ఫిల్మ్‌ఫేర్ అవార్డ్స్ సౌత్ ఉత్తమ నటి - కన్నడ  నిరుత్తర 64వ ఫిల్మ్‌ఫేర్ అవార్డ్స్ సౌత్ ఉత్తమ సహాయ నటి 

 మూలాలు 

 బయటి లింకులు 
 
 
 

వర్గం:1985 జననాలు
వర్గం:తెలుగు సినిమా నటీమణులు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు